Diari Oficial de la Generalitat Valenciana


Sumari del DOGV 5264, del 23-05-2006 (2006/5580)

RESOLUCIÓ de 28 d'abril de 2006, del director de l'Entitat Pública de Transport Metropolità de València, per la qual s'interpreten determinats aspectes de l'Orde de 15 de novembre de 2005, de la Conselleria d'Infraestructures i Transport, per la qual es modifiquen les tarifes màximes aplicables a l'estació terminal d'autobusos de València i se n'estableixen regles per a la revisió.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5264

Data del DOGV
:   23-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/5580


Data del document
:   28-04-2006

Organisme emissor
:   Entitat Pública de Transport Metropolità de València

Tipus de document
:   Resolució

Descriptors 

:   * València
    * legislació
    * transport públic
    * llista de preus
    * transport de viatgers
    * tarifa de viatgers

RESOLUCIÓ de 28 d'abril de 2006, del director de l'Entitat Pública de Transport Metropolità de València, per la qual s'interpreten determinats aspectes de l'Orde de 15 de novembre de 2005, de la Conselleria d'Infraestructures i Transport, per la qual es modifiquen les tarifes màximes aplicables a l'estació terminal d'autobusos de València i se n'estableixen regles per a la revisió. [2006/X5580]  
L'Orde de 15 de novembre de 2005, de la Conselleria d'Infraestructures i Transport, modifica les tarifes màximes aplicables a l'Estació Terminal d'Autobusos de València i establix regles per a la seua revisió.  
El punt 4t de l'article primer de l'esmentada orde establix que les tarifes màximes d'aplicació en l'Estació Terminal d'Autobusos de València (Impost sobre el Valor Afegit inclòs) són, entre altres, les següents:  
. Per l'estacionament d'un autobús, entre les 22.00 hores i les 08.00 hores de l'endemà: 7 euros.  
. Per l'estacionament d'un autobús, entre les 08.00 hores i les 22.00 hores: 1 euros per hora.  
En ambdós casos, s'establix una franquícia lliure de pagament en els 30 minuts posteriors a les arribades, els 30 minuts anteriors a les eixides i 30 minuts als autobusos en trànsit.  
Atés que s'han plantejat dubtes interpretatius respecte al moment en què es merita el dret de cobrament a una hora d'aparcament, ja que no està previst que este concepte admeta fraccionament, i una vegada efectuades les oportunes consultes i reunions amb les concessionàries implicades, s'ha considerat convenient l'adopció de la mesura present, que és la interpretació que la part resolutiva disposa.  
Pel que s'ha exposat anteriorment, i fent ús de l'habilitació atorgada per l'article quart de l'esmentada orde, que atorga al director de l'Entitat Pública de Transport Metropolità de València la facultat de dictar totes les instruccions que siguen necessàries per a la interpretació i execució d'esta, resolc:  
El dret de cobrament de cada hora d'aparcament diürn es meritarà una vegada transcorreguts 60 minuts complets, sense perjuí de l'aplicació de la franquícia lliure de pagament en els 30 minuts posteriors a les arribades, els 30 minuts anteriors a les eixides i 30 minuts als autobusos en trànsit.  
Contra la present resolució, que no esgota la via administrativa, es podrà interposar recurs d'alçada davant el conseller d'Infraestructures i Transport, en el termini d'un mes a partir de la data de la publicació en el Diari Oficial de la Generalitat Valenciana, d'acord amb l'article 114 i següents de la Llei 4/1999 de modificació de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú. Tot això sense perjuí que puguen interposar-se qualssevol altres recursos que s'hi estimen oportuns.  
Burjassot, 28 d'abril de 2006.. El director: Aurelio López Martín.